PATVIRTINTA

Klaipėdos rajono savivaldybės tarybos

2022 m. kovo d. sprendimu Nr. T11-

**GARGŽDŲ „KRANTO“ PAGRINDINĖS MOKYKLOS**

**2021 METŲ VEIKLOS ATASKAITA**

Gargždų „Kranto“ pagrindinė mokykla vykdo ugdymą pagal pradinio ir pagrindinio ugdymo programas. 2021–2022 m. m. nebebuvo komplektuojama devinta klasė, mokykla nuo 2022 m. rugsėjo ruošiasi tapti progimnazija. 2021 m. mokykloje dirbo 109 darbuotojai. Direktorius – 1 etatas, direktoriaus pavaduotojai ugdymui – 2,5 etato, 48 mokytojai, iš kurių 2 mokytojai ekspertai, 30 mokytojų metodininkų, turėjome 17 mokytojo padėjėjų, 0,5 etato logopedo, 1 specialųjį pedagogą, 2 socialinius pedagogus, 1 psichologą. Iki šiol pavyksta suburti visus reikiamus pedagoginius kadrus, išskyrus pagalbos mokiniui specialistus: 2021 m. rugsėjį kolektyvas pasipildė naujais pradinių klasių, rusų ir anglų kalbos mokytojais, siekiant sėkmingo įsiliejimo į kolektyvą, visiems jiems buvo paskirti mentoriai. Išėjus į užtarnautą poilsį vienai iš direktoriaus pavaduotojų ugdymui, jos vietą užėmė mūsų kolektyve išugdyta prieš keletą metų Švietimo vadybos magistrantūrą ISM baigusi anglų kalbos mokytoja.

Iš rajono Savivaldybės skirtų aplinkos išlaikomų lėšų skirta 33,34 etato, iš jų: darbininkų – 8 etatai, valytojų – 10,25 etato, valgyklos darbuotojų – 5,25 etato (iš jų 0,5 virėjo ir 0,25 virtuvės darbininko išlaikomi iš valgykloje suprekiauto maisto antkainio), buhalterių – 2 etatai, sekretoriaus – 1 etatas, direktoriaus pavaduotojas ūkio reikalams – 1 etatas, įrenginių techninės priežiūros ir remonto inžinieriaus – 1 etatas, vairuotojo – 2 etatai, 3,2 etato pailgintos dienos grupės auklėtojo (iki 2021-09-01 – 2,84 etato).

Mokykloje 2021 m. rugsėjį mokėsi 790 mokinių, veikė 34 klasių komplektai, iš jų: 16 – pradinių klasių, 16 – 5–10 klasių ir 2 – spec. lavinamosios klasės, veikė 4 pailgintos dienos grupės. 119 mokiniai turėjo specialiųjų ugdymosi poreikių, jiems buvo teikiama specialioji pedagoginė, psichologinė, socialinė pedagoginė ir specialioji pagalba. 343 mokiniai buvo vežami mokyklos geltonuoju autobusu, maršrutiniais ir specialiųjų reisų autobusais ar pavežami tėvų transportu. 2021 m. rugsėjo mėn. duomenimis, 260 mokinių gavo nemokamą maitinimą. Švietimo pagalbos gavėjų sąraše 119 mokinių: 57 mokiniai ugdomi 1–10 klasėse (iš jų 24 pradinėse klasėse): 3 mokiniai ugdomi individualizuojant BP (nustatyta negalia dėl intelekto sutrikimo); 54 mokiniai ugdomi pritaikant BP; 5 mokiniams nustatyta negalia dėl įvairiapusio raidos sutrikimo; 51 mokinys, kuriam reikalinga tik logopedo pagalba.

Mokiniams buvo sudarytos galimybės dalyvauti mokyklos neformaliojo švietimo ir kitų Gargždų miesto neformaliojo švietimo įstaigų veikloje. Mokinių pamėgti šie tradiciškai mokykloje veikiantys neformalaus švietimo būreliai: muzikiniai ir šokio kolektyvai, sporto, dailės, jaunųjų geologų, skautų, UNESCO klubas, lyderystės programa Mokinių prezidentūros veikloje. Tradiciniai mokyklos renginiai: ,,Myliu ETNO“, Kaziuko mugė, Šv. Patriko (Žaliųjų) diena, Žaliosios pamokėlės, Europos kalbų diena, ,,Knygų kalėdos“, Metų knygos rinkimai ir kitos.

Mokykla organizavo konsultacinę ir informacinę pagalbą mokytojams ir mokiniams, vykdė mokinių pasiekimų tyrimus ir patikrinimus Lietuvos Respublikos švietimo, mokslo ir sporto ministro nustatyta tvarka. Buvo sudarytos sąlygos pedagoginiams ir kitiems darbuotojams tobulinti kvalifikaciją ar įgyti aukštesnį mokslo cenzą.

Vienas iš didžiausių iššūkių 2021 m. buvo pandemijos metu įvestas nuotolinis mokymas(is). Su šiuo iššūkiu pavyko sėkmingai susitvarkyti. Mūsų vykdytos apklausos duomenimis, 78 % mokytojų nurodo, kad jų lūkesčius tenkina priimti mokyklos vadovų sprendimai dėl pasirengimo dirbti nuotoliniu būdu, 85 % puikiai sekasi dirbti naudojantis vaizdo konferencijų ir pokalbių platforma „Zoom“, 59 % naudojasi elektronine mokymosi aplinka EMA, 42 % EDUKA pratybomis. Analizavome situaciją ir organizavome mokymą(si) nuotoliniu būdu mokykloje mokiniams, neturintiems sąlygų arba negebantiems to daryti iš namų. Tokia galimybė buvo suteikta 24 mokiniams. Parengėme tvarką dėl konsultacijų, skirtų mokiniams mokymosi praradimams kompensuoti (2021-11-03 direktoriaus įsakymas Nr. V1-356). Per 2021 m. spalio–gruodžio mėn. vesta 1100 konsultacijų 2–10 klasių mokiniams.

Kitas ne mažiau svarbus iššūkis buvo spalio mėn. Nacionalinės švietimo agentūros (NŠA) vykdytas mokyklos išorinis vertinimas dėl įtraukiojo ugdymo. Išorės vertinimas vykdytas dviem pjūviais: 1) Lyderystė ir vadyba 2) Ugdymas ir mokinių patirtys. Kaip stiprieji aspektai įvardinti (3 balais iš 4) trys aspektai iš srities ,,Lyderystė ir vadyba“: 1) optimalus išteklių paskirstymas tenkinant visų mokinių poreikius 2) kolegialus mokymais siekiant mokinių įvairovės pažinimo 3) potencialus reiklumas sau užtikrinant mokinių įtrauktį. Vienas iš srities ,,Ugdymas ir mokinių patirtys“ − įtraukiosios kultūros kūrimas. Kaip tobulintini įvardintas vienas aspektas iš ,,Lyderystės ir vadybos“ srities – planų gyvumas ir dermė siekiant kiekvieno mokinio ūgties, du – iš srities ,,Ugdymas ir mokinių patirtys“: 1) Visų mokinių motyvuojantis įtraukimas mokymosi procesą 2) kiekvieno mokinio pasiekimų vertinimas ir pažanga. Išorės vertinimas mums suteikė galimybę bešališkai įsivertinti savo stipriąsias ir tobulintinas sritis. Gautais duomenimis galima remtis siekiant objektyviai pateikti šią 2021 m. mokyklos veiklos ataskaitą.

2021 m. Gargždų ,,Kranto“ pagrindinės mokyklos tikslas – mokymo keitimas mokymusi per mokytojų profesinio kapitalo auginimą ir mokinių sąmoningumo ugdymą.

Siekdami išsiaiškinti pačių pedagogų nuomonę apie turimas kompetencijas (profesines bei dalykines), paprašėme įsivertinti. Apklausa atlikta 2020–2021 m. m. pabaigoje ir pristatyta Mokytojų tarybos posėdyje (2021-06-21, protokolo Nr. V5-6). Gauti štai tokie rezultatai: mokytojai įvardino, kad labai gerai ir gerai geba naudotis IT (61,4 %), kurti ugdymosi aplinkas (65,9 %.), planuoti ir tobulinti dalyko turinį (75,9 %), motyvuoti mokinius (79,5 %). Profesionaliai tobulėja (84,1 %), bendrauja ir bendradarbiauja (88,6 %).

NŠA Pažymoje teigiama: ,,Mokyklos vadovai skatina pedagogus dalyvauti kitų institucijų konferencijose, vesti atviras pamokas, seminarus savo mokyklos ir kitų mokyklų pedagogams ir pan. Mokykla tikslingai investuoja į pedagogų kompetencijų plėtojimą.“ Mokyklos administracija pastaraisiais metais darė konkrečius žingsnius dėl pedagogų profesinio kapitalo auginimo: 2021 m. magistrantūros studijas baigė soc. pedagogė, šiuo metu viena mokytojo padėjėja vaikystės pedagogiką studijuoja Klaipėdos universitete, dvi – pradinio ugdymo pedagogiką valstybinėje kolegijoje, viena − psichologiją Klaipėdos universitete, viena mokytoja švietimo vadybos lyderystės mokosi ISM magistratūroje. Pedagoginiam personalui ir mokytojų padėjėjams užsakome seminarus pagal mokyklos numatytus prioritetus, suteikiame galimybę dalyvauti mokymuose pagal jų individualius poreikius. Augantį mokytojų profesinį kapitalą demonstruoja patirties sklaida rajone ir už jo ribų: 2021-01-25 mokytojos V. Mažeikienė, J. Gilvonauskienė, V. Stonkienė organizavo nuotolinį metodinį renginį rajono mokytojams ,,Mokytojų skaitmeninio raštingumo tobulinimas: technologinės kūrybos mentorystės programos „Technologijų vedliai“ sklaida rajono pradinių klasių mokytojams“. Pradinių klasių mokytoja R. Jeriomenkienė parengė 40 val. kvalifikacijos tobulinimo programą „Interaktyvi pateiktis – mokytojo įrankis“ ir vedė teorinius-praktinius seminarus, konsultacijas mokytojams. Rusų kalbos mokytoja J. Žemgulienė įgyvendino tarptautinį eTwinning projektą <https://www.etwinning.net/lt/pub/index.htm>. Anglų k. mokytoja S. Domeikienė teikė konsultacijas lietuvių kalbos mokytojoms apie „Zoom“ platformos įrankius ir jų naudojimą ugdymo procese. 2021-04-19 anglų k. mokytoja V. Žvinklienė skaitė pranešimą respublikinėje pradinio, pagrindinio ir vidurinio ugdymo įstaigų virtualioje metodinių darbų konferencijoje „IT nauda pamokose: programų Quizlet, Quizizz, Kahoot ir kitų skaitmeninių priemonių panaudojimas užsienio kalbos pamokose bei nuotoliniame ugdyme“. Ji buvo spec. pedagogės R. Urbonavičienės konsultantė – patarėja (coacher‘ė). Fizikos−matematikos mokytoja I. Tulabienė skaitė pranešimus respublikinėse konferencijose: „Litera docet, litera nocet“ (2021-03-05), „Tarpdalykinė integracija“ (2021-04-29), „Kvantinė fizika“ (2021-03-12). Matematikos mokytojai surengė rajoninį konkursą „Žavinga matematika“ (2021-03-16). Mokytojų lituanistų komanda surengė respublikinį vieno kūrinio konkursą, skirtą Vyt. Mačernio 100-osioms gimimo metinėms. Konkurse dalyvavo 10 mokyklų komandos iš įvairių Lietuvos vietų (Vilnius, Kaunas, Marijampolė, lituanistinė mokyklėlė ,,Bitė“ iš Jungtinės Karalystės ir kt.). Geografijos mokytoja ir geologijos būrelio vadovė A. Remeikienė surengė konkursą ,,Kiek tavyje yra geologo?“, skirta muziejaus 30-mečiui, dalyvavo 32 dalyviai iš visos Lietuvos. Dirbdami nuotoliniu būdu, mokytojai gana dažnai kūrybingai naudojosi kitų institucijų siūlomomis netradicinėmis pamokomis (Mokytojų tarybos posėdis 2021-06-21 Nr.V5-6). Pradinėse klasėse įgyvendinamas projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ (Nr.09.2.1-ESFA-V-726-04-0001). Anglų k. mokytojos V. Petkienė ir V. Žvinklienė gavo ES struktūrinių fondų finansavimą jau trečiam tarptautiniam Erasmus + projektui ,,Aš keičiuosi, tu keitiesi – mes keičiamės“, kuris parengtas remiantis mokyklos strateginiu ir 2021 metų planu.

Nežiūrint visų išvardintų pasiekimų ir mokyklos vadovybės bei pačių pedagogų pastangų, dar sunkiai sekasi įgyvendinti išsikeltą tikslą – mokinių mokymą keisti mokymusi. Šį tikslą siekėme įgyvendinti realizuodami numatytus uždaviniais: 1. Nuo gerai įsisąmonintų žinių apie savivaldų mokymą(si) – prie įgūdžių formavimo; 2. siekti mokinių mokymosi pažangos individualizuojant ir diferencijuojant ugdymo turinį, skatinant mokinių ir mokytojų kūrybiškumą, žinių ir gebėjimų pritaikomumą praktikoje.NŠA 2021 m. spalio pabaigoje atlikto tikrinimo išvadoje teigiama: 58,2 % (daugiau nei pusė) stebėtų pamokų vyko pagal mokymo paradigmą (mokinys yra pasyvus informacijos priėmėjas), 27,3 % bandyta dirbti šiuolaikiškai ir tik 14,5 % buvo šiuolaikiškos. Tradicinėse stebėtose pamokose dominavo mokytojas. Tik 13,5 % pamokų diferencijuotos veiklos, užduotys, turinys ir tempas; tik 9,6 % pamokų gabiesiems ir greičiau atlikusiems skirtos papildomos užduotys. IQES online Lietuva, instrumentas mokyklos veiklos kokybei įsivertinti, tirta mokinių nuomonė apie mokyklą, džiugu, jog kasmet gerėjo mokinių atsakymai į teiginį ,,Per pamokas turiu galimybę pasirinkti skirtingo sunkumo užduotis“, 4 balų sistemoje pamečiui (rezultatai tokie: 2018–2019 – 2,1 balo; 2019–2020 – 2,2, balo; 2020–2021 – 2,3 balo. NŠA pažymoje teigiama: ,,Pedagogai teikia paramą vienas kitam, plėtojant kompetencijas, 72,1 % NŠA tyrime dalyvavusių pedagogų (N=43) teiginiui „Bet kada galiu paprašyti kolegų profesinės pagalbos“ visiškai pritarėPažymoje teigiama: ,,Mokykloje pedagogai nekonkuruoja tarpusavyje, yra atviri, jiems svarbi kolegų nuomonė: 51,2 % (N=41) NŠA tyrime dalyvavusių pedagogų teiginiui „Kiekvienas specialistas mūsų mokykloje turi lygias galimybes darbui ir karjerai“. Nacionalinė švietimo agentūrapo atlikto tikrinimo mokytojų profesinį tobulėjimą įvertino aukščiausiu – 3 lygiu.

Svarbiausias tikslas lieka mokinių mokymosi pažanga. 2021 m. PUPP rezultatai tenkino: iš matematikos pavyko pasiekti vidurkį 5,6, lietuvių kalbos – 5. Mokinių pasiekimai, asmeninės pažangos savistabos rezultatai svarstyti 2020-12-21 d., 2021-04-12 direkciniuose posėdžiuose. Klausimas ,,Dėl mokymosi proceso individualizavimo, diferencijavimo, pritaikomumo praktikoje ir mokinių išsikeltų asmeninės pažangos gerinimo tikslų“ analizuotas direkciniame posėdyje 2021-05-10 Nr. V7-12. Būtinumas tobulinti darbo su spec. poreikių vaikais metodus, glaudžiau bendradarbiauti su pagalbos mokiniui specialistais analizuotas pradinių klasių Mokytojų tarybos posėdyje 2021-02-09 Nr. V5-3, dalyvaujant spec. pedagogei-logopedei R. Urbonavičienei.

Didesnį nei ankstesniais mokslo metais dėmesį skyrėme mokiniams, kurie potencialiai gali mokytis aukštesniuoju lygiu. Jei 1-ame trimestre tokių mokinių 5–6 klasėse buvo 8, tai 3-iame trimestre jau 25, metiniame 16 – per metus skaičius padvigubėjo. 7–10 klasėse 1-ame trimestre tokių mokinių turėjome 15, 3-iame – 18, metiniame 19, – padaugėjo 4. Per mokslo metus aukštesniuoju lygiu besimokančių mokinių skaičius padaugėjo 12. Nacionalinių mokinių pasiekimų patikrinimo rezultatai:

|  |  |  |  |  |
| --- | --- | --- | --- | --- |
| Mokomasis dalykas, klasė | Laikiusių mokinių skaičius | Surinktų taškų vidurkis | Galimų surinkti visų taškų surinkta procentinė išraiška | Galimas surinktų taškų maksimumas |
| Matematika 4 klasė | 86 | 25,0 | 62,5 % | 40 |
| Skaitymas 4 klasė | 85 | 20,8 | 67,1 % | 31 |
| Matematika 8 klasė | 79 | 29,9 | 59,8 % | 50 |
| Skaitymas 8 klasė | 79 | 29,6 | 80 % | 37 |

2020–2021 m. m. ketvirtų klasių matematikos eNMPP surinktų taškų vidurkis 25 iš 40 galimų (62,5 % visų galimų taškų). Pagal kognityvinių gebėjimų grupę aukščiausias įvertinimas už žinias ir supratimą – 70,8 %, žemiausias už aukštesniuosius mąstymo gebėjimus – 51,2 %. Skaitymo testą atliko 85 mokiniai ir surinko vidutiniškai po 20,8 taško iš 31 galimo (67,1 % visų galimų taškų). Pagal kognityvinių gebėjimų grupę aukščiausias įvertinimas už žinias ir supratimą – 73 %. Aštuntokų matematikos teste surinktų taškų vidurkis – 29,9 iš 50 galimų (59,9 % visų galimų taškų). Pagal kognityvinių gebėjimų grupę aukščiausias įvertinimas už žinias ir supratimą – 68 %, žemiausias už aukštesniuosius mąstymo gebėjimus – 53,8 %. Skaitymo testą atliko 78 mokiniai, surinktų taškų vidurkis – 29,6 iš 37) (80 % visų galimų taškų). Aštuntokų skaitymo aukštesnieji mąstymo gebėjimai įvertinti 80 %, o žinios ir supratimas – 78,8 %. PUPP lietuvių kalbos pažymių vidurkis – 5, matematikos – 5,6.

Uždavinį dėl mokinių sąmoningumo ugdymo realizavome tokiomis kryptimis: SEU programos; trišaliai (klasės vadovas, mokiniai ir jų tėvai) pokalbiai; kasdienis mokytojo ir klasės vadovo bendravimas su ugdytiniais; ,,Sėkmės planas“; dalyvavimas NŠA koordinuojamame projekte ,,Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“. Lyginant 2020–2021 m. m. 6 klasių, kurie dalyvavo projekte (19 mokinių), I ir II trimestrų rezultatus, lietuvių kalbos pasiekimai pagerėjo 26,3 %, matematikos – 36,8 %, užsienio kalbos (anglų) – 5,2 %. (2021-03-25 Mokytojų tarybos posėdžio protokolas Nr. V5-4). Pagal mūsų su mokiniais susitarimą, jie vykdė ,,Sėkmės planą“, t. y. kiekvieno trimestro pradžioje nusimatydavo ne daugiau dviejų mokomųjų dalykų, iš kurių sieks gerinti rezultatus. Mokytojų tarybos posėdyje 2021-12-08 Nr. V5-10 analizavome, kaip mokiniams pavyko pasiekti numatyto rezultato. 59 mokiniai tikslą pasiekė iš dviejų dalykų, 102 – iš vieno ir 131 mokiniui tikslo pasiekti nepavyko (55 % mokinių bent iš dalies tikslus pasiekė). 2021-04-12 direkcijos posėdyje (protokolas Nr. V7-11) buvo pristatyti 5–10 klasių mokinių II trimestro išsikeltų asmeninės pažangos savistabos uždavinių įgyvendinimo rezultatai. 7–8 klasių mokiniai iš pasirinkusių gerinti lietuvių kalbos rezultatus, tikslą pasiekė 56,2 %, iš anglų kalbos – tikslą pasiekė 51,3 %, iš istorijos – 51,3 %. Mokytojų ir mokinių kūrybiškumas puikiai atsiskleidė per 2021-03-22 d. rengtą visuotinę Patyriminio mokymosi dieną (direkcijos posėdis 2021-03-29 Nr. V7-10.

Ataskaitiniais metais, kaip ir anksčiau, deramą dėmesį skyrėme nepamokinei veiklai. Mokslo-lab.lt olimpiadoje dalyvavo 26 mokiniai; A. Remeikienė surengė muziejaus 30-mečiui skirta renginį ,,Kiek tavyje yrageologo“, kuriame dalyvavo 32 dalyviai iš visos Lietuvos; Respublikiniame gamtamoksliniame konkurse „Žvilgsnis į supantį pasaulį“ savo tiriamuosius darbus pristatė 4 mokiniai; Lietuvos 5–8 kl. gamtos mokslų-biologijos olimpiadoje dalyvavo 6 mokiniai; Vakarų Lietuvos Klaipėdos rajono gamtos–biologijos 5–8 kl. olimpiadoje – 3 mokinai ir kt. NŠA ataskaitoje teigiama: ,,Organizuojant ugdymo procesą paveikiai bendradarbiaujama su vietos bendruomenės organizacijomis, vykdomi bendri renginiai, projektai, kuriuose dalyvauja įvairių galimybių ir poreikių turintys mokiniai. Mokykloje didelis dėmesys skiriamas mokinių pažintinei veiklai, t. y. edukacinėms kelionėms ir išvykoms (išnaudojamos visos „Kultūros paso“ galimybės – ,,Kultūros paso“ programoje 2021 metais panaudota 6130 eurų – 1680 eurų daugiau nei 2020 m.). Tai aktualizuoja ugdymą, suteikia visiems mokiniams galimybę įgyti įvairesnės patirties, būti mokomiems įvairesnių žmonių ir susieti mokymąsi su savo interesais“.

**PROBLEMOS IR SIŪLOMI PROBLEMŲ SPRENDIMO BŪDAI**

Kasmet vis labiau susiduriame su patalpų (mokomųjų kabinetų, sporto salių, kabinetų pagalbos mokiniams specialistams) trūkumu. Per paskutinius 20 metų iš mokyklos žinios išimtos patalpos ir perduotos kitų institucijų žinion: bendrabutis (Kvietinių g. 30), šaudykla, teniso kortai su mokymo klasės nameliu – įrengti mūsų iniciatyva; į patalpas, kuriose planavome įrengti šiuolaikinį technologijų kabinetą, buvo įkeltos spec. lavinamosios klasės, todėl nebėra vietos, kur statyti dalies mokomojo staklyno. Trūksta kabinetų logopedams, kurie laikinai glaudžiasi psichologės, šiuo metu esančios vaiko auginimo atostogose, kabinete. Nuo 2022 m. pagal ŠMS ministerijos planus mokykloje turėtų pradėti dirbti profesinio konsultavimo specialistas – kabineto neturime. Mokykloje, nuo jos pastatymo pradžios, visuose trijuose vyresnių klasių korpuso aukštuose įrengti trūkstamoms patalpoms priemūrai, pastaraisiais metais koridoriuose pastačius mokiniams persirengimo spinteles, jos dar apie penktadalį sumažino koridorių plotą – nelieka vaikų poilsiui skirtų erdvių.

Sprendžiant patalpų trūkumo problemą, galima būtų prie mokyklos pastatyti modulinį mūsų poreikius tenkinantį pastatą, įrengti bent dvi su stogo danga lauko klases.

Pagal paskutinę NŠA atliktą analizę, kurį buvo pristatyta 2022 m. vasario mėn., šalies pedagoginei bendruomenei aptariant išorinio vertinimo rezultatus, buvo konstatuota jau anksčiau ne kartą pasitvirtinusi išvada, kad geriausių ugdymo rezultatų pasiekia vidutinio dydžio (iki 500 mokinių) ugdymo įstaigos. Visų trijų Gargžduose esančių mokyklų mokinių skaičius žymiai viršija 500.

Nuo 2022 m. balandžio 1 d. pereiname prie centralizuotos buhalterijos, 2022 m. vasario pabaigoje nieko konkretaus, kaip teks dirbti be mokykloje esančių buhalterių, nežinome.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_